b'\n_START_ARTICLE_\nBinko\xc5\xa1ti\n_START_PARAGRAPH_\nBinko\xc5\xa1ti ali praznik Svetega Duha (tudi \xc2\xbbpraznik tednov\xc2\xab) so prazni\xc4\x8dni dan v cerkvenem koledarju. _NEWLINE_Beseda binko\xc5\xa1ti izvira iz gr\xc5\xa1ke besede pentekoste, kar pomeni petdeseti._NEWLINE_Na 50. dan po veliki no\xc4\x8di, rimokatoli\xc4\x8dani praznujejo prihod svetega Duha, ki je simboliziran tudi z rde\xc4\x8do barvo v bogoslu\xc5\xbeju (za razliko od sicer\xc5\xa1nje bele barve). Sveti Duh naj bi se, po Lukovem poro\xc4\x8dilu (Apostolska dela 2,2-13), z ognjem in viharjem spustil na zbrane apostole. Sveti Duh je zbranim apostolom dal dar govorjenja v razli\xc4\x8dnih jezikih: po tem so govorili tako, da so jih lahko hkrati razumeli govorci razli\xc4\x8dnih jezikov in nare\xc4\x8dij. _NEWLINE_Carigrajski koncil je kot podobo Svetega Duha priznal goloba._NEWLINE_V pravoslavnih Cerkvah praznujejo na 50. dan po veliki no\xc4\x8di praznik Svete Trojice, praznik Svetega Duha pa \xc5\xa1ele naslednji (51.) dan._NEWLINE_Binko\xc5\xa1tna nedelja je dela prost dan. Binko\xc5\xa1tni ponedeljek, ki je v nekaterih dr\xc5\xbeavah dela prost dan, v Sloveniji ni.'